open-index/open-wikipedia-markdown huggingface dataset:
เทศบาลเมืองปลายบาง

**เทศบาลเมืองปลายบาง** เป็นเทศบาลเมืองที่อยู่ในอำเภอบางกรวย จังหวัดนนทบุรี เทศบาลนี้มีท้องที่ติดต่อกับกรุงเทพมหานคร แต่ยังคงรักษาความเป็นท้องถิ่นไว้ได้ดี เทศบาลนี้เป็นเทศบาลขนาดกลาง มีการพัฒนาอย่างต่อเนื่อง รองรับประชากรจากกรุงเทพมหานครที่จะย้ายเข้ามาอยู่อาศัยย่านชานเมือง

## ที่ตั้งและอาณาเขต
เทศบาลเมืองปลายบางตั้งอยู่ห่างจากตัวจังหวัดนนทบุรีไปทางทิศตะวันตกเฉียงใต้ประมาณ 21 กิโลเมตร และห่างจากตัวอำเภอบางกรวยประมาณ 7 กิโลเมตร มีพื้นที่ทั้งหมด 15.68 ตารางกิโลเมตร ครอบคลุมพื้นที่ตำบลบางคูเวียง 7 หมู่บ้าน, ตำบลปลายบาง 5 หมู่บ้าน และตำบลมหาสวัสดิ์ 5 หมู่บ้าน (เฉพาะหมู่ 1, 2, 6, 7 และบางส่วนของหมู่ที่ 5) โดยมีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
* **ทิศเหนือ** ติดต่อกับเขตเทศบาลเมืองบ้านบางม่วงและเขตเทศบาลเมืองบางเลน (อำเภอบางใหญ่) มีถนนบางม่วง-บางคูลัด คลองโสน (หัวคู) คลองบางนา (บางค้อ) และคลองบางกอกน้อย เป็นเส้นแบ่งเขต
* **ทิศตะวันออก** ติดต่อกับเขตองค์การบริหารส่วนตำบลบางขุนกองและเขตองค์การบริหารส่วนตำบลมหาสวัสดิ์ มีคลองบางราวนก คลองบางขวาง (บางโคเผือก) และแนวเส้นตรงไปทางทิศตะวันตกเฉียงใต้จากคลองบางขวางถึงคลองมหาสวัสดิ์ เป็นเส้นแบ่งเขต
* **ทิศใต้** ติดต่อกับกรุงเทพมหานคร มีแนวกึ่งกลางคลองมหาสวัสดิ์เป็นเส้นแบ่งเขต
* **ทิศตะวันตก** ติดต่อกับเขตเทศบาลเมืองศาลากลาง มีคลองยายส่อนและแนวแบ่งเขตการปกครองระหว่างตำบลปลายบางกับตำบลศาลากลางเป็นเส้นแบ่งเขต

## อ้างอิง

## แหล่งข้อมูลอื่น
* เว็บไซต์เทศบาลเมืองปลายบาง

ปลายบาง
ปลายบาง
พระธรรมเมธาภรณ์ (ระแบบ ฐิตญาโณ)

**พระธรรมเมธาภรณ์ (ระแบบ ฐิตญาโณ)** อดีตผู้ช่วยเจ้าอาวาสวัดบวรนิเวศราชวรวิหาร ผู้เขียนหนังสือศาสนาพุทธชื่อดังจำนวนมาก เช่น ชีวิตนี้ใครลิขิต นักศึกษาสงสัย ประวัติศาสตร์พระพุทธศาสนา	พุทธทัศน์พัฒนา  เป็นต้น

## ประวัติ
### ชาตภูมิ
พระธรรมเมธาภรณ์ นามเดิม **ระแบบ พรหมพันธุ์** เกิดเมื่อวันพุธที่ 25 เมษายน พ.ศ. 2477 ณ ตำบลเกาะทวด อำเภอปากพนัง จังหวัดนครศรีธรรมราช เป็นบุตรของนายชวน-นางกวั้ง พรหมพันธุ์ และเป็นพี่ชายต่างมารดาของนายจตุพร พรหมพันธุ์

### อุปสมบท
พระธรรมเมธาภรณ์ ได้บรรพชาเป็นสามเณรในปี พ.ศ. 2492 ณ วัดมหิสสราราม โดยมีพระครูบริหารสังฆกิจ (เต้ง) เป็นพระอุปัชฌาย์ อยู่ศึกษาพระปริยัติธรรมจนสอบได้นักธรรมชั้นโทแล้วลาสิกขา ต่อมาได้อุปสมบทเป็นพระภิกษุในปี พ.ศ. 2498 ณ วัดเกาะจาก อำเภอปากพนัง จังหวัดนครศรีธรรมราช โดยมีพระครูโพธาภิรามุนี วัดสวนป่าน อำเภอเมือง จังหวัดนครศรีธรรมราช เป็นพระอุปัชฌาย์ ได้รับฉายาทางธรรมว่า *"ฐิตญาโณ"*

ต่อมาได้เป็นศิษย์ของพระรัตนธัชมุนี (แบน คณฺฐาภรโณ) วัดพระมหาธาตุวรมหาวิหาร จังหวัดนครศรีธรรมราช

### การศึกษา
* ในเบื้องต้นจบการศึกษาชั้นมัธยม 1 จากโรงเรียนปากพนังวิทยา อำเภอปากพนัง จังหวัดนครศรีธรรมราช
* การศึกษาพระปริยัติสอบได้นักธรรมชั้นเอก ณ สำนักเรียนวัดเกาะจาก 
* สอบได้เปรียญธรรม 6 ประโยค ณ สำนักเรียนวัดบวรนิเวศวิหาร
* จบการศึกษาระดับปริญญาตรีจาก สภาการศึกษามหามกุฎราชวิทยาลัย
* จบปริญญาโท จากประเทศอินเดีย

## สมณศักดิ์
ได้รับพระมหากรุณาธิคุณโปรดพระราชทานสัญญาบัตรตั้งสมณศักดิ์ ดังนี้
* 5 ธันวาคม พ.ศ. 2520 เป็นพระราชาคณะชั้นสามัญที่ *พระโสภณคณาภรณ์*
* 5 ธันวาคม พ.ศ. 2532 เป็นพระราชาคณะชั้นราชที่ *พระราชธรรมนิเทศ สรรพเขตศรัทธาปสาทกร ยติคณิสสร บวรสังฆาราม คามวาสี*
* 5 ธันวาคม พ.ศ. 2542 เป็นพระราชาคณะชั้นเทพที่ *พระเทพดิลก สาธกพุทธศาสน์ ปฏิภาณวาทวิศิฏฐ์ ยติคณิสสร บวรสังฆาราม คามวาสี*
* 5 ธันวาคม พ.ศ. 2553 เป็นพระราชาคณะชั้นธรรมที่ *พระธรรมเมธาภรณ์ สุนทรธรรมภาณี ตรีปิฎกวจนาลังการ ศาสนภารธุราทร ยติคณิสสร บวรสังฆาราม คามวาสี*

## มรณภาพ
พระธรรมเมธาภรณ์ ถึงแก่มรณภาพ ณ โรงพยาบาลวิชัยยุทธ เมื่อวันจันทร์ที่ 18 พฤษภาคม พ.ศ. 2558 เวลา 03:20 น. สิริอายุ  มีพิธีพระราชทานเพลิงศพเมื่อวันที่ 31 ตุลาคม พ.ศ. 2558 ณ วัดมกุฏกษัตริยารามราชวรวิหาร
 
## อ้างอิง

## แหล่งข้อมูลอื่น
* 

หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:เปรียญธรรม 6 ประโยค
หมวดหมู่:ผู้ช่วยเจ้าอาวาส
เมธาภรณ์
หมวดหมู่:ภิกษุจากจังหวัดนครศรีธรรมราช
หมวดหมู่:ภิกษุจากวัดบวรนิเวศราชวรวิหาร
หมวดหมู่:ผู้เชี่ยวชาญด้านศาสนาพุทธ
หมวดหมู่:บุคคลจากอำเภอปากพนัง
เทศบาลเมืองศาลากลาง

**เทศบาลเมืองศาลากลาง** เป็นเทศบาลเมืองแห่งหนึ่งที่ตั้งอยู่ในอำเภอบางกรวย จังหวัดนนทบุรี มีอาณาเขตครอบคลุมตำบลศาลากลางทั้งตำบล ท้องที่ของเทศบาลได้รับการกำหนดบทบาทให้เป็นพื้นที่ที่รองรับในด้านแหล่งที่อยู่อาศัยที่สำคัญของจังหวัดนนทบุรีและกรุงเทพมหานคร

## ที่ตั้งและอาณาเขต
เขตเทศบาลเมืองศาลากลางมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
*  **ทิศเหนือ** ติดต่อกับเขตเทศบาลตำบลบางใหญ่และเขตเทศบาลเมืองบ้านบางม่วง (อำเภอบางใหญ่)
*  **ทิศตะวันออก** ติดต่อกับเขตเทศบาลเมืองปลายบาง
*  **ทิศใต้** ติดต่อกับกรุงเทพมหานคร
*  **ทิศตะวันตก** ติดต่อกับเขตเทศบาลตำบลศาลายาและเขตองค์การบริหารส่วนตำบลศาลายา (อำเภอพุทธมณฑล จังหวัดนครปฐม)

## อ้างอิง

## แหล่งข้อมูลอื่น
* เว็บไซต์เทศบาลเมืองศาลากลาง

ศาลากลาง
ศาลากลาง
ศาลากลาง
เกริก ชิลเลอร์

**เกริก ชิลเลอร์** ชื่อเล่น **แจ็ค** เป็นนักแสดงชาวไทย มีเชื้อสายสหรัฐอเมริกาจากคุณพ่อ เกิดเมื่อวันอังคารที่ 29 กุมภาพันธ์ พ.ศ. 2515 เป็นที่รู้จักจากบทฤทธิ์ ในโฆษณาเหล้าแบลคแคทในปี พ.ศ. 2539 แต่ก่อนจะโด่งดังเขาเคยประกวดในเวทีประกวดนายแบบชื่อดังในอดีตคือ โดมอนแมน ในปี พ.ศ. 2532 ซึ่งเป็นปีเดียวกับที่ ตั๊ก-บริบูรณ์ จันทร์เรือง เข้าประกวด โดมอนมินิ ต่อมาได้แสดงภาพยนตร์ครั้งแรกในเรื่อง *[[ลับแลคนมหัศจรรย์]]* ในปี พ.ศ. 2540 หลังจากนั้นก็มีงานเข้ามาเรื่อย ๆ 

ทางด้านชีวิตส่วนตัวบิดาของเขาเสียชีวิตลงในต้นเดือนพฤษภาคม พ.ศ. 2558 ด้านชีวิตส่วนตัวเขาสมรสกับนักแสดง ศานันทินี พันธุ์ชูจิตร มีบุตรด้วยกัน 3 คน คือ แซมมี่-ภัคธีมา ชิลเลอร์ นักร้อง, วินนี่ และบิวตี้

## ผลงานละครโทรทัศน์

### ละครเทิดพระเกียรติ
* 2559 ละครเทิดพระเกียรติชุด ใต้ร่มพระบารมี เรื่อง เพลงแห่งแสงตะวัน ช่อง 7

## ผลงานภาพยนตร์
* ลับแลคนมหัศจรรย์ (2540)
*18 ฝน คนอันตราย (2540)
* ฟ้า (2541) 
* แก้วขนเหล็ก (2546) รับบท บริสุทธิ์
* แซ่บ (2549) รับบท สารวัตร เกริก
* คู่แรด (2550) รับบท เจ๊ตือ
* หนุมานคลุกฝุ่น (2551) รับบท มาร์ค
* สวย สิงห์ กระทิง แซ่บ (2551) 
*ผีตาหวานกับอาจารย์ตาโบ๋ (2551) รับบท เสี่ยอู๋
* ฮาศาสตร์ (2554) รับบท เลขาเกริก
*ปล้นนะยะ 2 อั๊ยยยย่ะ (2555) รับบท เจ๊จอย

## ผลงานอื่น ๆ
### พิธีกร
* เกมชิงเกม ร่วมกับ สหรัถ สังคปรีชา และ สุวัจนี ไชยมุสิก ช่อง 3
* Q Twenty 20 คำถาม ร่วมกับ นิธิ สมุทรโคจร, เอกพันธ์ บรรลือฤทธิ์, สมเกียรติ จันทร์พราหมณ์, พิชญ์นาฏ สาขากร ไอทีวี
* ถูกแล้วแถม ช่อง 7
* ต่ำสิบ ช่อง 7

### เพลง
* เพลง ไอ้หวังตายแน่ (อัลบั้มชุดเพลงประกอบละคร หงส์ฟ้ากับสมหวัง 2)
*เพลง รักคุณยิ่งกว่าใคร (อัลบั้มชุดเพลงประกอบละคร ต้มยำลำซิ่ง)

### มิวสิกวิดีโอ
* ทำไมไม่ทำให้ตาย - เป้ ไฮ-ร็อก
* ขี้เมาใจดี - วงคาราบาว

### โฆษณา
* เหล้าแบลคแคท
* บิ๊กซี ซูเปอร์เซ็นเตอร์
* ถั่วฮอบบี้

## อ้างอิง

## แหล่งข้อมูลอื่น
* 
* 
* 

หมวดหมู่:ชาวไทยเชื้อสายอเมริกัน
หมวดหมู่:นักแสดงชาวไทยเชื้อสายอเมริกัน
หมวดหมู่:นักแสดงชายชาวไทย
หมวดหมู่:นักแสดงตลกชายไทย
หมวดหมู่:พิธีกรชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นายแบบไทย
หมวดหมู่:ศิลปินที่เป็นแนวร่วมกปปส.
หมวดหมู่:พุทธศาสนิกชนชาวไทย
เทศบาลเมืองบางใหญ่

**เทศบาลเมืองบางใหญ่** เป็นเทศบาลเมืองในเขตอำเภอบางใหญ่ จังหวัดนนทบุรี และเป็นเทศบาลหนึ่งในหกแห่งของอำเภอ ตั้งอยู่บริเวณย่านบางคูลัดสองฝั่งคลองบางใหญ่ ทางทิศตะวันตกของจังหวัด สภาพพื้นที่ส่วนใหญ่ยังเป็นชนบทอยู่ หลายคนเข้าใจผิดคิดว่าเขตเทศบาลเมืองบางใหญ่คือบริเวณบางใหญ่ซิตี้ (ชุมชนเมืองรอยต่อระหว่างอำเภอบางใหญ่กับอำเภอบางบัวทอง) แต่ที่จริงแล้วบริเวณนั้นเป็นพื้นที่ของเทศบาลเมืองเสาธงหินและเทศบาลเมืองบางรักพัฒนา

## ประวัติ
เมื่อ พ.ศ. 2516 สภาพท้องถิ่นย่านบางคูลัดมีสภาพชุมชนที่หนาแน่นพอสมควร ในวันที่ 29 มิถุนายน ของปีนั้น กระทรวงมหาดไทยจึงได้ประกาศจัดตั้ง **สุขาภิบาลบางคูลัด** ขึ้นครอบคลุมพื้นที่ตำบลบางแม่นางและตำบลบางใหญ่บริเวณสองฝั่งคลองบางใหญ่ เพื่อประโยชน์ในการทะนุบำรุงท้องถิ่นให้เจริญก้าวหน้า แต่ต่อมาใน พ.ศ. 2518 สุขาภิบาลแห่งนี้ก็ถูกยุบลงเนื่องจากไม่สามารถบริหารกิจการต่าง ๆ ของตนเองได้ 

เวลาผ่านไปราว 14 ปี จนกระทั่งเมื่อปลาย พ.ศ. 2532 ประชาชนในเขต 3 ตำบล คือ ตำบลบางแม่นาง ตำบลบางใหญ่ และตำบลบ้านใหม่ ได้เข้าชื่อร้องขอให้ทางราชการดำเนินการจัดตั้งสุขาภิบาลขึ้นอีกครั้งในย่านบางคูลัด โดยใช้ชื่อว่า **สุขาภิบาลบางใหญ่** ซึ่งกระทรวงมหาดไทยก็ได้ประกาศจัดตั้งอย่างเป็นทางการในวันที่ 20 ธันวาคม ของปีนั้น

ในวันที่ 13 กุมภาพันธ์ พ.ศ. 2542 ได้มีพระราชบัญญัติยกเลิกการปกครองส่วนท้องถิ่นรูปแบบสุขาภิบาล และให้ยกฐานะสุขาภิบาลที่มีอยู่ทั่วประเทศในขณะนั้นเป็นเทศบาลตำบลทั้งหมด เนื่องจากโครงสร้างการปกครองในรูปแบบนี้ไม่สอดคล้องกับบทบัญญัติของรัฐธรรมนูญและไม่เหมาะสมที่จะรองรับการกระจายอำนาจได้อย่างมีประสิทธิภาพ จากพระราชบัญญัติฉบับดังกล่าว จึงทำให้สุขาภิบาลบางใหญ่ได้รับการเปลี่ยนแปลงฐานะเป็น **เทศบาลตำบลบางใหญ่** โดยมีผลบังคับใช้ตั้งแต่วันที่ 25 พฤษภาคม ปีเดียวกัน

ต่อมาใน พ.ศ. 2567 สภาเทศบาลตำบลบางใหญ่มีมติเห็นชอบให้เปลี่ยนแปลงฐานะเทศบาลตำบลเป็นเทศบาลเมือง จากการออกสํารวจเจตนารมณ์ของประชาชนในเขตเทศบาลพบว่าส่วนใหญ่สนับสนุนการเปลี่ยนแปลงครั้งนี้ เทศบาลจึงเสนอเรื่องให้กระทรวงมหาดไทยพิจารณาความพร้อมในด้านต่าง ๆ กระทรวงมหาดไทยเห็นชอบด้วยจึงออกประกาศเปลี่ยนแปลงฐานะเทศบาลตำบลบางใหญ่เป็น **เทศบาลเมืองบางใหญ่** เมื่อวันที่ 9 ธันวาคม พ.ศ. 2567 โดยให้มีผลบังคับใช้ตั้งแต่วันที่ 15 มกราคม พ.ศ. 2568

## ที่ตั้งและอาณาเขต
เขตเทศบาลเมืองบางใหญ่มีพื้นที่ทั้งหมด 7.23 ตารางกิโลเมตร ครอบคลุมพื้นที่ตำบลบางแม่นาง (เฉพาะบางส่วนของหมู่ที่ 3, 5–8), ตำบลบางใหญ่ (เฉพาะหมู่ที่ 2 ทั้งหมู่ และบางส่วนของหมู่ที่ 1, 3–6) และตำบลบ้านใหม่ (เฉพาะบางส่วนของหมู่ที่ 1–2, 4) โดยมีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
* **ทิศเหนือ** ติดต่อกับเขตองค์การบริหารส่วนตำบลบ้านใหม่และเขตเทศบาลเมืองบางแม่นาง มีแนวเส้นขนานระยะห่าง 600 เมตรจากกึ่งกลางคลองบางใหญ่เป็นเส้นแบ่งเขต
* **ทิศตะวันออก** ติดต่อกับเขตเทศบาลเมืองบางแม่นางและเขตเทศบาลเมืองบ้านบางม่วง มีคลองวัดพระนอน คลองบางใหญ่ และคลองโสน (หัวคู) เป็นเส้นแบ่งเขต
* **ทิศใต้** ติดต่อกับเขตเทศบาลตำบลบางใหญ่ มีแนวเส้นขนานระยะห่าง 500 เมตรจากกึ่งกลางคลองบางใหญ่เป็นเส้นแบ่งเขต
* **ทิศตะวันตก** ติดต่อกับเขตเทศบาลตำบลบางใหญ่และเขตองค์การบริหารส่วนตำบลบ้านใหม่ มีเส้นตั้งฉากกับกึ่งกลางคลองบางใหญ่ระยะ 500 เมตร และคลองวัวเป็นเส้นแบ่งเขต

## อ้างอิง

## แหล่งข้อมูลอื่น
* เว็บไซต์เทศบาลเมืองบางใหญ่

บางใหญ่
บางใหญ่
บางใหญ่ (แก้ความกำกวม)

**บางใหญ่** อาจหมายถึง

* อำเภอบางใหญ่ จังหวัดนนทบุรี ประเทศไทย
** ตำบลบางใหญ่ ภายในอำเภอ
** เทศบาลเมืองบางใหญ่ เป็นเทศบาลและเป็นศูนย์กลางการบริหารในปัจจุบัน
** ตำบลเสาธงหิน เป็นตำบลหนึ่งในอำเภอ ซึ่งพื้นที่ดังกล่าวโดยทั่วไปเรียกว่าบางใหญ่
** บางใหญ่ซิตี้ ย่านการค้าและที่อยู่อาศัยหนาแน่น
* ตำบลบางใหญ่ ในอำเภอกระบุรี จังหวัดระนอง
* ตำบลบางใหญ่ ในอำเภอบางปลาม้า จังหวัดสุพรรณบุรี
* สถานีสามแยกบางใหญ่ ซึ่งให้บริการในพื้นที่นี้
* สถานีตลาดบางใหญ่ ซึ่งให้บริการในพื้นที่นี้เช่นกัน
* ทางแยกต่างระดับบางใหญ่
บางกรวย (แก้ความกำกวม)

**บางกรวย** อาจหมายถึง:
*อำเภอบางกรวย จังหวัดนนทบุรี
*เทศบาลเมืองบางกรวย องค์กรปกครองส่วนท้องถิ่นรูปแบบเทศบาลเมืองในอำเภอบางกรวย จังหวัดนนทบุรี
*สถานีบางกรวย สถานีที่จะก่อสร้างในอนาคตของรถไฟฟ้าชานเมือง สายนครวิถี
สถานีรถไฟศรีสะเกษ

**สถานีรถไฟศรีสะเกษ** เป็นสถานีรถไฟระดับที่ 1 ในเส้นทางรถไฟสายตะวันออกเฉียงเหนือ ตั้งอยู่ที่ตำบลเมืองเหนือ อำเภอเมืองศรีสะเกษ จังหวัดศรีสะเกษ เป็นสถานีรถไฟที่ตั้งอยู่ใจกลางเมือง การคมนาคมสะดวก ระยะทางจากกรุงเทพถึงสถานีศรีสะเกษ คือ 515 กิโลเมตร ปัจจุบัน การรถไฟแห่งประเทศไทย ได้ให้บริการรถไฟทั้งขบวนรถด่วนพิเศษ รถด่วน รถเร็ว จากสถานีกลางกรุงเทพอภิวัฒน์ ใช้เวลาเดินทางประมาณ 7-11 ชั่วโมง ตามแต่ประเภทขบวนรถ อีกทั้งยังมีรถท้องถิ่นเดินระหว่างสถานีนครราชสีมา และสถานีลำชี จังหวัดสุรินทร์

## แหล่งข้อมูลอื่น
* การรถไฟแห่งประเทศไทย (รฟท.) http://www.railway.co.th/ 

หมวดหมู่:โครงสร้างพื้นฐานด้านการขนส่งในจังหวัดศรีสะเกษ
หมวดหมู่:สิ่งก่อสร้างในอำเภอเมืองศรีสะเกษ
หมวดหมู่:สิ่งก่อสร้างตั้งแต่ พ.ศ. 2471
ปากเกร็ด (แก้ความกำกวม)

**ปากเกร็ด** (อักษรโรมัน: Pak Kret) อาจหมายถึง:
* ห้าแยกปากเกร็ด
* อำเภอปากเกร็ด
* เทศบาลนครปากเกร็ด
* ท่าเรือปากเกร็ด
* โรงเรียนปากเกร็ด
บางบัวทอง (แก้ความกำกวม)

**บางบัวทอง** อาจหมายถึง:
*อำเภอบางบัวทอง จังหวัดนนทบุรี
*คลองบางบัวทอง
* วัดบางบัวทอง
*เทศบาลนครบางบัวทอง
*เทศบาลเมืองใหม่บางบัวทอง
*แยกบางบัวทอง
*ทางต่างระดับบางบัวทอง
ชายแดนมาเลเซีย–ไทย

**ชายแดนมาเลเซีย–ไทย** มีทั้งชายแดนระหว่างประเทศทั้งบนบกผ่านคาบสมุทรมลายู และทางน้ำทางช่องแคบมะละกา รวมไปถึง อ่าวไทย/ทะเลจีนใต้ ทอดตัวอยู่ทางตอนใต้ของ ประเทศไทย มีแม่น้ำโก-ลกเป็นพรมแดนระหว่างประเทศ ที่มีความยาวประมาณ 106 กิโลเมตรกั้นประเทศไทยและประเทศมาเลเซีย โดยประเทศไทยอยู่ทางเหนือ และประเทศมาเลเซียอยู่ทางใต้

พรมแดนระหว่างประเทศนี้ได้ใช้ร่วมกันมาตั้งแต่ปี พ.ศ. 2452 ระหว่างไทย (ซึ่งในตอนนั้นมีชื่อเรียกอย่างเป็นทางการว่าสยาม) กับอังกฤษซึ่งเริ่มเข้ามามีบทบาทในตอนเหนือของมาเลเซีย ซึ่งก็คือ เกอดะฮ์ (ไทรบุรี) กลันตัน ปะลิส และตรังกานูในช่วงคริสต์ศตวรรษที่ 20 ในสมัยก่อนทั้งสี่รัฐนี้เคยอยู่ภายใต้การปกครองของสยามมาก่อน และเป็นรัฐพรมแดนระหว่างประเทศของมาเลเซีย ซึ่งได้แก่ (เรียงจากตะวันตกไปตะวันออก) ปะลิส เกอดะฮ์ เประ และกลันตัน กับ 4 จังหวัดพรมแดนระหว่างประเทศของไทย (เรียงจากตะวันตกไปตะวันออก) คือ จังหวัดสตูล จังหวัดสงขลา จังหวัดยะลา และจังหวัดนราธิวาส

## พรมแดนทางบก
จากทิศตะวันตกไปจนถึงทิศตะวันออก ชายแดนระหว่างประเทศมาเลเซียกับประเทศไทยมีความยาวประมาณ 647 กิโลเมตร โดยมีจุดเริ่มต้นที่แม่น้ำปะลิส

### เขตการปกครองที่ติดพรมแดน

## พรมแดนทางทะเล
แบ่งออกเป็น 2 ช่วง - คือในช่องแคบมะละกา และอ่าวไทย/ทะเลจีนใต้

### ช่องแคบมะละกา

## การข้ามพรมแดนระหว่างประเทศ

### โดยทางรถยนต์
รายชื่อด่านตรวจคนเข้าเมือง ชายแดนระหว่างไทย–มาเลเซีย
* วังเกเลียน - วังประจัน
* ปะดัง เบซาร์ - ปะดังเบซาร์ (สงขลา)
* บูกิตกายูฮิตัม- สะเดา (จุดตรวจ ตั้งอยู่ที่หมู่บ้านด่านนอก)
* ปังกาลังฮูลู (เดิมรู้จักกันในชื่อว่า *กาลอห์*) - เบตง
* บูกิตบุหงา - บ้านบูเก๊ะตา
* รันเตาปันจัง - สุไหงโก-ลก
* ดูเรียนบูรุง - บ้านประกอบ
[300px|right|thumb|ด่านตรวจคนเข้าเมืองช่องสะเดา ถ่ายจากฝั่งมาเลเซีย ([เกอดะฮ์)]]

### โดยทางรถไฟ
ชายแดนไทย–มาเลเซีย มีเส้นทางรถไฟระหว่างประเทศ 2 เส้นทาง

***ปะดังเบซาร์ - ปะดังเบซาร์ (สงขลา)**: เป็นขบวนรถไฟที่ให้บริการระว่างเมืองปะดังเบซาร์ในมาเลเซีย และเมืองปะดังเบซาร์ในจังหวัดสงลา ของประเทศไทย ก่อนจะเข้าสู่สถานีหาดใหญ่ ซึ่งชื่อเมืองทั้ง 2 เหมือนกัน

รันเตาปันจัง - สุไหโกลก

### โดยทางน้ำ
โดยสารด้วยเรือข้ามฟาก ประกอบไปด้วยเที่ยวเดินเรือ ดังต่อไปนี้ เช่น
* ปังกาลังกูบูร - ท่าเรือตากใบ
*ลังกาวี - ท่าเรือสตูล
*ลังกาวี - ท่าเรือเกาะหลีเป๊ะ
*ท่าเรือกลัง - ท่าเรือภูเก็ต

### โดยทางอากาศ
โดยเส้นทางระหว่างประเทศ ประกอบไปด้วยเที่ยวบิน ดังต่อไปนี้ เช่น
* กัวลาลัมเปอร์ (ซูบัง) - กระบี่
* กัวลาลัมเปอร์ (ซูบัง) - ภูเก็ต
* กัวลาลัมเปอร์ (ซูบัง) - เชียงใหม่
* กัวลาลัมเปอร์ (ซูบัง) - ดอนเมือง
* กัวลาลัมเปอร์ (ซูบัง) - เกาะสมุย
* ปีนัง - เกาะสมุย
* ปีนัง - ภูเก็ต

## ดูเพิ่ม
*ชายแดนไทย–กัมพูชา

## อ้างอิง


## แหล่งข้อมูลอื่น
* See Clip videos Thailand Border 
* Thailand proposes security fence along border with M'sia
* Thailand to erect security fence along border with Malaysia

มาเลเซีย
ไทย
เขตแดนไทย–มาเลเซีย
หมวดหมู่:เขตแดนระหว่างประเทศ
เจ้าชายบ๋าว ทั้ง

**เจ้าชายบ๋าว ทั้ง แห่งเวียดนาม**  (; จื๋อโนม: 保陞; 30 กันยายน พ.ศ. 2486 – 15 มีนาคม พ.ศ. 2560) เป็นพระโอรสองค์สุดท้ายในสมเด็จพระจักรพรรดิบ๋าว ดั่ย แห่งเวียดนาม และสมเด็จพระจักรพรรดินีนาม เฟือง แห่งเวียดนามแห่งราชวงศ์เหงียน ซึ่งเป็นสมเด็จพระจักรพรรดิ และจักรพรรดินีองค์สุดท้ายแห่งเวียดนามด้วย โดยหลังจากที่มกุฎราชกุมารบ๋าว ล็อง แห่งเวียดนาม ซึ่งเป็นพระเชษฐา (พี่ชาย) ของพระองค์ ได้สิ้นพระชนม์เมื่อวันที่ 28 กรกฎาคม พ.ศ. 2550 โดยอ้างสิทธิในพระราชบัลลังก์เวียดนามต่อจากพระเชษฐา

พระองค์สิ้นพระชนม์ เมื่อวันที่ 17 มีนาคม พ.ศ. 2560 ที่กรุงปารีส, ประเทศฝรั่งเศส เจ้าชายบ๋าว เอิน พระอนุชาต่างมารดาได้อ้างสิทธิ์ในพระราชบัลลังต่อจากพระองค์

## การศึกษา
เจ้าชายบ๋าว ทั้ง ทรงสำเร็จการศึกษาจากโรงเรียนกูว็องเดซัวโซ () ซึ่งเป็นโรงเรียนคาทอลิกที่ทันสมัย ตั้งอยู่ที่เนอยี-ซูร์-แซน ประเทศฝรั่งเศส และโรงเรียนมัธยมดาดร็อง () ในเมืองด่าหลัต ซึ่งปัจจุบันเป็นเมืองเอกของจังหวัดเลิมด่ง ประเทศเวียดนาม

## อ้างอิง

*Vietnam Royalty Genealogy - by Christopher Buyers 
*Official Website of the Order of The Imperial Order of the Dragon of Annam
*Official Website of the Vietnamese Imperial Family Overseas Council "Hội Ðồng Hoàng Tộc Nguyễn Phước Hải Ngoại", Westminster, CA  (ภาษาเวียดนาม ออนไลน์)

บ
ว
บ
บ
หมวดหมู่:ผู้อ้างสิทธิในราชบัลลังก์
พระอินทราชา

**พระอินทราชา** เป็นพระนามของพระมหากษัตริย์และพระราชโอรสของกษัตริย์แห่งกรุงศรีอยุธยา สามารถหมายถึง
* สมเด็จพระอินทราชา (ที่ 1) พระราชนัดดาในสมเด็จพระบรมราชาธิราชที่ 1 และพระมหากษัตริย์พระองค์ที่ 6 แห่งกรุงศรีอยุธยา
* สมเด็จพระอินทราชา (ที่ 2) พระราชโอรสในสมเด็จพระบรมไตรโลกนาถ มีข้อแตกต่างกันในพระราชพงศาวดารฉบับต่าง ๆ เช่น
** *[[พระราชพงศาวดารกรุงเก่า ฉบับหลวงประเสริฐอักษรนิติ์]]* กล่าวว่า สมเด็จพระอินทราชาเจ้าต้องปืน ณ พระพักตร์ และมิได้กล่าวถึงพระองค์นับแต่นั้นมา แต่ปรากฏพระนาม "*พระบรมราชา*" เป็นพระราชโอรสในสมเด็จพระบรมไตรโลกนาถได้เสด็จขึ้นครองกรุงศรีอยุธยาโดยมีพระนามว่า สมเด็จพระบรมราชาธิราช (ที่ 3) และ "*พระเชษฐา*" พระราชโอรสอีกพระองค์ในสมเด็จพระบรมไตรโลกนาถขึ้นครองราชสมบัติสืบต่อจากสมเด็จพระบรมราชาธิราชที่ 3 มีพระนามว่า  สมเด็จพระรามาธิบดีที่ 2
** *อธิบายเรื่องในรัชกาลสมเด็จพระบรมไตรโลกนาถ* ของ สมเด็จฯ กรมพระยาดำรงราชานุภาพ กล่าวว่า "พระอินทราชา ปรากฏพระนามเมื่อไปรบศึกเชียงใหม่ ต้องปืนที่พระพักตร์ครั้งรบกับหมื่นนคร เห็นจะสิ้นพระชนม์ในคราวนั้น ด้วยไม่ปรากฏพระนามต่อมาอีก" ซึ่งสอดคล้องกับพระราชพงศาวดารกรุงเก่า ฉบับหลวงประเสริฐอักษรนิติ์
** *[[พระราชพงศาวดาร ฉบับพระราชหัตถเลขา]]* กล่าวว่า สมเด็จพระอินทราชาเจ้าต้องปืน ณ พระพักตร์ แต่ยังทรงพระชนม์และขึ้นครองราชสมบัติแห่งกรุงศรีอยุธยา มีพระนามว่า สมเด็จพระอินทราชา (ที่ 2) โดยไม่ปรากฏพระนาม สมเด็จพระบรมราชาธิราช (ที่ 3) เป็นพระมหากษัตริย์แห่งกรุงศรีอยุธยาแต่อย่างใด ส่วน "*พระบรมราชา*" นั้นเป็นพระราชโอรสในสมเด็จพระอินทราชาโดยเสด็จขึ้นครองราชสมบัติต่อจากพระราชบิดาทรงพระนามว่า สมเด็จพระรามาธิบดีที่ 2 โดยไม่มีการกล่าวถึง "*พระเชษฐา*" ดังเช่นในพระราชพงศาวดารกรุงเก่า ฉบับหลวงประเสริฐอักษรนิติ์

*พระอินทราชา (พระนครอินทร์) พระราชโอรสในสมเด็จพระบรมราชาธิราชที่ 2 โดยสมเด็จพระบรมราชาธิราชที่ 2 โปรดให้พระนครอินทร์ขึ้นเสวยราชสมบัติที่เมืองนครหลวง
* พระอินทราชา  พระราชโอรสในสมเด็จพระเอกาทศรถ
* พระอินทราชา  พระราชโอรสในสมเด็จพระเจ้าปราสาททอง
พระยาทรงสุรเดช (แก้ความกำกวม)

**พระยาทรงสุรเดช** อาจหมายถึง
* พระยาทรงสุรเดช (อั้น บุนนาค) ข้าหลวงใหญ่กำกับราชการมณฑลลาวเฉียง บุตรเจ้าพระยาสุรวงศ์ไวยวัฒน์ (วร)
* พันเอก พระยาทรงสุรเดช (เทพ พันธุมเสน) (พ.ศ. 2435 - 2487) หนึ่งในสี่ทหารเสือคณะราษฎร อาจารย์โรงเรียนนายร้อยทหารบก (โรงเรียนนายร้อยพระจุลจอมเกล้าในปัจจุบัน)
สมเด็จนโรดม นรินทรพงศ์

**สมเด็จนโรดม นรินทรพงศ์** (, พ.ศ. 2497- พ.ศ. 2546) พระราชโอรสในพระบาทสมเด็จพระนโรดม สีหนุกับพระมหาวีรกษัตรีย์นโรดม มุนีนาถ สีหนุ พระวรราชมารดา เป็นพระโสทรานุชาใน พระบาทสมเด็จพระบรมนาถ นโรดม สีหมุนี กษัตริย์แห่งกัมพูชาองค์ปัจจุบัน

## ประวัติ
สมเด็จนโรดม นรินทรพงศ์ ประสูติเมื่อวันที่ 18 กันยายน ค.ศ. 1954 ที่กรุงพนมเปญ ประเทศกัมพูชา เป็นพระราชโอรสในพระบาทสมเด็จพระนโรดม สีหนุกับพระมหาวีรกษัตรีย์นโรดม มุนีนาถ สีหนุ พระวรราชมารดา พระองค์ศึกษาขั้นต้นที่โรงเรียนนโรดม และthe Petit Lycée Descartes ระดับสองที่กรุงมอสโก ประเทศรัสเซีย และระดับมหาวิทยาลัยที่มหาวิทยาลัยมอสโก กรุงมอสโก ประเทศรัสเซีย พระองค์สามารถรับสั่งภาษาฝรั่งเศส และรัสเซียได้ดี

## พระธิดา
สมเด็จนโรดม นรินทรพงศ์ เสกสมรสกับนางเอก สีนวน มีพระธิดาด้วยกัน 2 พระองค์ ได้แก่
*พระองค์เจ้านโรดม สิมนรินทร์ (Princess Norodom Simonarine) ประสูติเมื่อเดือนสิงหาคม ค.ศ. 1983
*พระองค์เจ้านโรดม มุนีนุ (Princess Norodom Moninouk) ประสูติเมื่อเดือนมีนาคม ค.ศ. 1987

## สิ้นพระชนม์
สมเด็จนโรดม นรินทรพงศ์ สิ้นพระชนม์ด้วยอาการพระหทัยวาย เมื่อวันที่ 7 ตุลาคม  พ.ศ. 2546 สิริพระชันษา 49 ปี

## พระราชตระกูล


## อ้างอิง

หมวดหมู่:เจ้าชายกัมพูชา
หมวดหมู่:ชาวกัมพูชาเชื้อสายฝรั่งเศส
หมวดหมู่:ชาวกัมพูชาเชื้อสายอิตาลี
หมวดหมู่:ชาวกัมพูชาเชื้อสายไทย
หมวดหมู่:บุคคลจากพนมเปญ

หมวดหมู่:เสียชีวิตจากภาวะหัวใจล้มเหลว
นรินทรพงษ์
หมวดหมู่:ชาวกัมพูชาเชื้อสายคอร์ซิกา
หมวดหมู่:ศิษย์เก่าจากมหาวิทยาลัยมอสโก
นรินทรพงษ์
ยัน ลีเฟินส์

**ยัน ลีเฟินส์** (; 24 ตุลาคม ค.ศ. 1607 – 4 มิถุนายน ค.ศ. 1674) เป็นจิตรกรชาวดัตช์ในช่วงยุคทองของเนเธอร์แลนด์ในคริสต์ศตวรรษที่ 17 เขามักจะมีชื่อเกี่ยวพันกับแร็มบรันต์เพราะมีลักษณะการเขียนภาพที่คล้ายคลึงกัน ยัน ลีเฟินส์ฝึกงานเบื้องต้นกับปีเตอร์ ลัสต์มันอยู่สองปี ก่อนที่จะมาเป็นจิตรกรอิสระเมื่ออายุได้ 14 ปีที่เมืองไลเดิน ลีเฟินส์มีความเชี่ยวชาญทางการเขียนจิตรกรรมประวัติศาสตร์และภาพเหมือน

ลีเฟินส์เกิดเมื่อวันที่ 24 ตุลาคม ค.ศ. 1607 ที่เมืองไลเดินในภูมิภาคฮอลแลนด์ของสาธารณรัฐดัตช์ และเสียชีวิตเมื่อราววันที่ 4 มิถุนายน ค.ศ. 1674 ที่เมืองอัมสเตอร์ดัมในภูมิภาคฮอลแลนด์เช่นกัน

## อ้างอิง

*

## ดูเพิ่ม
* จิตรกรรมยุคทองของเนเธอร์แลนด์
* จิตรกรรมบาโรก

## แหล่งข้อมูลอื่น

*Getty Museum 
*Veritus
*Jan Lievens in the National Galleries of Scotland 
*National Gallery of Art Jan Lievens Exhibit 
*Milwaukee Art Museum, Jan Lievens: Out of Rembrandt’s Shadow, Exhibit
*A Dutch Master Rediscovered 
*Literature on Jan Lievens

## สมุดภาพ


ไฟล์:Jan Lievens 005.jpg|"อุปมานิทัศน์ของสัมผัสทั้งห้า"ราว ค.ศ. 1622
ไฟล์:PaintingJanLievensBeardedManWithABeret1630.jpg|"ชายแก่สวมหมวก"ราว ค.ศ. 1630
ไฟล์:PaintingJanLievensTheCardplayersCirca1623to1624.jpg|"คนเล่นไพ่"ราว ค.ศ. 1623
ไฟล์:Jan Lievens - The little draftsman.jpg|ไม่มีชื่อราว ค.ศ. 1630-1635
ไฟล์:Jan Lievens 003.jpg|"ภาพเหมือนชายหนุ่ม"ราว ค.ศ. 1660-1665



หมวดหมู่:บุคคลที่เกิดในปี พ.ศ. 2150
หมวดหมู่:บุคคลที่เสียชีวิตในปี พ.ศ. 2217
หมวดหมู่:จิตรกรชาวดัตช์
หมวดหมู่:จิตรกรชาวเฟลมิช
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรสมัยบาโรก
หมวดหมู่:จิตรกรภาพประวัติศาสตร์
หมวดหมู่:จิตรกรภาพเหมือน
หมวดหมู่:บุคคลจากไลเดิน
คีรติ มหาพฤกษ์พงศ์

**คีรติ มหาพฤกษ์พงศ์** (เกิด 12 สิงหาคม พ.ศ. 2530)  เป็นนักแสดงและนักร้องชาวไทยเชื้อสายจีน

## ประวัติ
ด้านการศึกษาเธอศึกษาระดับอนุบาล ที่โรงเรียนอนุบาลเธียรประสิทธิ์ ระดับมัธยมศึกษาจาก โรงเรียนเซนต์โยเซฟคอนเวนต์  Newton South Highschool  The American School of Bangkok และ โรงเรียนนานาชาติแอ็ดเวนตีส รามคำแหง จบการศึกษาระดับอุดมศึกษาที่คณะนิเทศศาสตร์ จุฬาลงกรณ์มหาวิทยาลัย (ภาคอินเตอร์) ระดับปริญญาโท หลักสูตรบริหารธุรกิจระหว่างประเทศ (MBA) วิทยาลัยนานาชาติ มหาวิทยาลัยมหิดล  เธอมีผลงานแสดงในภาพยนตร์เรื่อง *BitterSweet BoydPod The Short Film* (2551)  และแสดงบทนำในภาพยนตร์เรื่อง *[[อนุบาล เด็กโข่ง]]* (2552)

จากนั้นได้ร่วมร้องเพลงในอัลบั้ม *[[คอนเวอร์เจนซ์เลิฟวัน]]* ในเพลง "Would U Mind

ด้านชีวิตส่วนตัว เธอ สมรสกับ นิโคลัส ฮอว์ แฟนหนุ่ม บาริสต้าหนุ่มสัญชาติอังกฤษ

## ผลงาน
### ละครโทรทัศน์

### ซิตคอม/ซีรีส์

### ภาพยนตร์

### มิวสิกวิดีโอ

### เพลง
* เพลง "Would U Mind ?"  ในอัลบั้ม* [[คอนเวอร์เจนซ์เลิฟวัน]]*

### โฆษณา
* ขนมอบกรอบเคนโด้
* ขนมปังฟาร์มเฮ้าส์
* ลูกอมซูกัส
* True Move
* VITA prune
* Sheene Oil Free
* Nokia smartphone 700
*Pepsi
*อิชิตัน ทัวร์เจแปนสุดหรู เคียงคู่ 40 ซุปตาร์

## รางวัล
* Stapics Thai Film Awards ครั้งที่ 11 สาขานักแสดงนำหญิงยอดเยี่ยม จาก LoveSyndrome รักโง่ๆ
* รางวัลภาพยนตร์ไทย ชมรมวิจารณ์บันเทิง ครั้งที่ 22 สาขานักแสดงนำหญิงยอดเยี่ยม จาก LoveSyndrome รักโง่ๆ
* เข้าชิงรางวัลโทรทัศน์ทองคำ สาขาดาราสนับสนุนหญิงดีเด่น จาก เฮง เฮง เฮง

## อ้างอิง

## แหล่งข้อมูลอื่น
* 
* เฟสบุ๊คแฟนเพจยิปซี
* 

หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
วันอาหารโลก

**วันอาหารโลก** () ตรงกับวันที่ 16 ตุลาคมของทุกปี เนื่องในวันก่อตั้งองค์การอาหารและการเกษตรแห่งสหประชาชาติ ในปี ค.ศ. 1945

## จุดกำเนิด

รัฐสมาชิกขององค์การอาหารและการเกษตรแห่งสหประชาชาติจัดตั้งวันอาหารโลกขึ้นในการประชุมใหญ่ครั้งที่ 20 ขององค์การเมื่อเดือนพฤศจิกายน ค.ศ. 1979 คณะผู้แทนฮังการี นำโดย ดร. Pál Romány อดีตรัฐมนตรีว่าการกระทรวงการเกษตรและอาหารของฮังการี เป็นผู้ที่มีบทบาทสำคัญในการประชุมครั้งนั้น และได้เสนอแนวคิดในการเฉลิมฉลองวันอาหารโลกทั่วโลก 

นับตั้งแต่วันนั้นเป็นต้นมา ในมากกว่า 150 ประเทศทั่วโลก ได้เพิ่มความตระหนักถึงประเด็นความยากจนและความอดอยาก

## คำขวัญ

นับตั้งแต่ปี ค.ศ. 1981 เป็นต้นมา ในวันอาหารโลกได้มีการปรับใช้คำขวัญที่แตกต่างกันไปในแต่ละปี เพื่อที่จะกำหนดขอบเขตสำหรับการดำเนินการและการเอาใจใส่ในประเด็นปัญหา ซึ่งสำหรับคำขวัญในปีนี้ องค์การอาหารและการเกษตรแห่งสหประชาชาติกล่าวว่า กิจกรรมในปีนี้จะเป็นการช่วยปูทางไปสู่การประชุมผู้นำโลกเกี่ยวกับความมั่นคงของอาหาร ซึ่งจะจัดขึ้นในเดือนพฤศจิกายน 

## แหล่งข้อมูลอื่น
* วันอาหารโลก 
* องค์การอาหารและการเกษตรแห่งสหประชาชาติ
* โครงการอาหารโลก
* กองทุนนานาชาติเพื่อการพัฒนาการเกษตร

หมวดหมู่:วันการตระหนัก
หมวดหมู่:การเมืองอาหาร
หมวดหมู่:วันสหประชาชาติ
หมวดหมู่:องค์การอาหารและการเกษตรแห่งสหประชาชาติ
หมวดหมู่:วันสำคัญในเดือนตุลาคม
ลอร์ดิ

**ลอร์ดิ** () เป็นวงฮาร์ดร็อก/เฮฟวีเมทัล จากเฮลซิงกิ ประเทศฟินแลนด์ ก่อตั้งวงในปี 1996 ลอร์ดิเป็นที่รู้จักในเรื่องภาพลักษณ์ที่ใส่หน้ากากปีศาจและการปะทุไฟบนเวทีคอนเสิร์ต

ลอร์ดิชนะการประกวดเพลงยูโรวิชัน ในปี 2006 ด้วยคะแนน 292 คะแนน ทำให้ฟินแลนด์ชนะการแข่งขันนี้เป็นครั้งแรก ลอร์ดิยังได้ร่วมในงานเอ็มทีวียุโรปมิวสิกอวอร์ดส 2006 ที่เมืองโคเปนเฮเกน ที่ มร. ลอร์ดิเชิญรางวัลในสาขาร็อก และแสดงซิงเกิล "Hard Rock Hallelujah" พวกเขายังได้แสดงในงานออซเฟสต์ปี 2007 และปีถัดมาได้ร่วมทัวร์กับวง ไทป์โอเนกาทีฟ และทวินเมธอด ในคืนวันฮัลโลวีน ลอร์ดิมียอดขายอัลบั้มทั่วโลกกว่า 450,000 ชุด

## สมาชิก

* Mr. Lordi
* Amen
* Mana
* Hiisi
* Hella

## ผลงาน

* Get Heavy (2002)
* The Monsterican Dream (2004)
* The Arockalypse (2006)
* Deadache (2008)
* Babez For Breakfast (2010)
* To Beast or Not To Beast (2013)
* Scare Force One (2014)

หมวดหมู่:กลุ่มดนตรีสัญชาติฟินแลนด์
หมวดหมู่:ผู้ชนะการประกวดเพลงยูโรวิชัน
หมวดหมู่:กลุ่มดนตรีที่ก่อตั้งในปี พ.ศ. 2539
อัลเบิร์ต เกยป์

**อัลเบิร์ต ยาโกบส์โซน เกยป์** (; 20 ตุลาคม ค.ศ. 1620 - 15 พฤศจิกายน ค.ศ. 1691) เป็นจิตรกรชาวดัตช์คนสำคัญของยุคทองของเนเธอร์แลนด์ในคริสต์ศตวรรษที่ 17 เกยป์ฝึกงานกับบิดา ยาโกบ แคร์ริตส์ เกยป์ (Jacob Gerritsz Cuyp) เกยป์มีความเชี่ยวชาญทางการเขียนจิตรกรรมภูมิทัศน์ และมีชื่อเสียงจากภาพเขียนที่เป็นภาพภูมิทัศน์ของชนบทของเนเธอร์แลนด์ยามเช้าและตอนบ่าย

## อ้างอิง

* Cole, Timothy (1894). "Old Dutch Masters. Aelbert Cuyp". Century Magazine 48
*  Aelbert Cuyp". National Gallery of Art. 2007. 

## ดูเพิ่ม
* จิตรกรรมยุคทองของเนเธอร์แลนด์
* จิตรกรรมบาโรก

## แหล่งข้อมูลอื่น

* Literature on Aelbert Cuyp

## สมุดภาพ


ไฟล์:Aelbert Cuyp Avenue at Meerdervoort.jpg|"ถนนที่เมร์เดอร์โฟร์ต"(Avenue at Meerdervoort)ราว ค.ศ. 1650-1652
ไฟล์:Cuyp, Aelbert - Peasants and Cattle by the River Merwede.jpg|"Viehweide"ราว ค.ศ. 1655-1660
ไฟล์:Aelbert Cuyp Rooster.jpg|"พ่อไก่แม่ไก่"(Rooster and Hens)ราว ค.ศ. 1651
ไฟล์:Aelbert Cuyp - Rivierlandschap met ruiters - Google Art Project.jpg|"ภูมิทัศน์กับแม่น้ำและคนขี่ม้า"(Landscape withriver and horsemen)ราว ค.ศ. 1655
ไฟล์:Aelbert Cuyp Grey Horse in a Landscape.jpg|"ม้าสีเทากับภูมิทัศน์" (Grey Horse in a Landscape)  ราว ค.ศ. 1635-1691



หมวดหมู่:บุคคลที่เกิดในปี พ.ศ. 2163
หมวดหมู่:จิตรกรชาวดัตช์
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรภูมิทัศน์
ดิมา บิลาน

**วิคตอร์ นิโคลาเยวิช เบลัน** (; เกิด 24 ธันวาคม ค.ศ. 1981) หรือชื่อในวงการ **ดิมา บิลาน** () เป็นศิลปินเพลงป็อปชาวรัสเซีย บิลานเป็นตัวแทนในการประกวดเพลงยูโรวิชันปี 2006 กับเพลง "Never Let You Go" ซึ่งเขาได้ตำแหน่งที่ 2 ต่อมาเขาชนะการแข่งขันเดียวกันในปี 2008 กับเพลง "บีลีฟ"
## อ้างอิง

## แหล่งข้อมูลอื่น
* 
* Dima Bilan Videos and Live performances
* 

หมวดหมู่:นักร้องรัสเซีย
หมวดหมู่:ผู้ชนะการประกวดเพลงยูโรวิชัน
หมวดหมู่:บุคคลจากสาธารณรัฐคาราชาเยโว-ซีร์คัสเซีย
อาดรียาน ฟัน โอสตาเดอ

**อาดรียาน ฟัน โอสตาเดอ** (; 10 ธันวาคม ค.ศ. 1610 – 2 พฤษภาคม ค.ศ. 1685) เป็นจิตรกรชาวดัตช์คนสำคัญของยุคทองของเนเธอร์แลนด์ในคริสต์ศตวรรษที่ 17 อาดรียาน ฟัน โอสตาเดอได้รับการฝึกโดยฟรันส์ ฮัลส์ ซึ่งขณะนั้นเป็นครูของอาดรียาน เบราเวอร์ และยัน มีนเซอ โมเลอนาร์ (Jan Miense Molenaer) ด้วย ฟัน โอสตาเดอมีความเชี่ยวชาญทางการเขียนภาพชีวิตประจำวัน

## สมุดภาพ


ไฟล์:Adriaen van Ostade 009.jpg|"สตรีขายปลา" (Die Fischverkäuferin) ราว ค.ศ. 1672
ไฟล์:Adriaen van Ostade Goyer en Questiers 1650.jpg|"ครอบครัวโคเยอร์และจิตรกร" (The De Goyer family and the painter) ราว ค.ศ. 1650 - 1655
ไฟล์:Adriaen van Ostade 002.jpg|"คนแปรธาตุ" (De alchemist)  ราว ค.ศ. 1661
ไฟล์:Apothecary smoking pipe.jpg|"คนขายยาสูบกล้อง" (An Apothecary Smoking in an Interior) ราว ค.ศ. 1646
ไฟล์:Adriaen van Ostade 006.jpg|"จิตรกรในห้องเขียนภาพ" (Der Maler in seiner Werkstatt) ราว ค.ศ. 1663



## ดูเพิ่ม
* จิตรกรรมยุคทองของเนเธอร์แลนด์
* จิตรกรรมบาโรก

## อ้างอิง

*Dagelijckse aantekeninge, by Vincent Laurensz van der Vinne, with an introduction by Bert Sliggers Jr., Haarlem, 1979 

## แหล่งข้อมูลอื่น
* 
* ชีวประวัติของอาดรียาน ฟัน โอสตาเดอที่ พิพิธภัณฑ์ศิลปะเว็บ
* ภาพเขียนของอาดรียาน ฟัน โอสตาเดอที่ พิพิธภัณฑ์ศิลปะเว็บ

หมวดหมู่:บุคคลที่เกิดในปี พ.ศ. 2153
หมวดหมู่:บุคคลที่เสียชีวิตในปี พ.ศ. 2228
หมวดหมู่:จิตรกรชาวดัตช์
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรสมัยบาโรก
หมวดหมู่:จิตรกรภาพชีวิตประจำวัน
ไมเคิลเลินส์ทูร็อก

**ไมเคิล เลิร์นส ทู ร็อก** (Michael Learns To Rock) หรือเรียกย่อ ๆ ว่า **MLTR** เป็นกลุ่มดนตรีป็อปร็อก จากประเทศเดนมาร์ก ที่ซึ่งร้องเพลงเป็นภาษาอังกฤษ เริ่มก่อตั้งวงตั้งแต่ปี พ.ศ. 2531 ประกอบด้วยสมาชิก 3 คนได้แก่  Jascha Richter, Mikkel Lentz, Kåre Wanscher พวกเขามีชื่อเสียงในทวีปเอเชียมาก เนื่องจาก ทำตลาดในเอเซีย จึงทำให้คนในเอเซียรู้จักวงนี้มากกว่า  วงนี้จึงไม่ค่อยรู้จักในยุโรป หรือสหรัฐ  

ปัจจุบัน วงนี้ ขายอัลบั้ม และ ซิงเกิลได้ มากถึง 11 ล้านแผ่นทั่วโลก โดยเฉพาะ ซิงเกิล **เทกมีทูยัวร์ฮาร์ต ** ซิงเกิลเดียว ได้ผลตอบรับสูงมาก ด้วยยอดขาย 6 ล้านก๊อปปี๊ ภายในปีเดียว ทำให้ได้รับการบันทึกว่า "เป็นซิงเกิลที่มีการดาวน์โหลดมากที่สุดแห่งปี 2006" ปัจจุบัน วงนี้มี อัลบั้มทั้งหมดแล้ว 8 อัลบั้ม มีอัลบั้มรวมเพลงฮิตหนึ่งอัลบั้ม ชื่อว่า "เพนท์ไมย์เลิฟ" (Paint My Love)

เอ็มแอลทีอาร์ ได้รับรางวัลมากมายหลายรางวัลเช่น RSH จากเยอรมนี, SEA หรือ รางวัลแกรมมี่ สิงคโปร์  เป็นต้น มีผลงานเพลงฮิต หลายเพลงเช่น "สลีปปิ้ง ไชลด์ (Sleeping Child)" "ทเวนตีไฟฟ์ มีนิตส์  (25 Minutes)" "เทกมีทูยัวร์ฮาร์ต (Take Me To Your Heart)" "เพนท์ไมย์เลิฟ (Paint My Love)" "แดทส์ ไว (That's Why (You go away)" เป็นต้น นอกจากนี้ยังได้รับคำชมจากนักวิจารณ์ ว่า "เป็นวงดนตรีที่ไม่ได้เกิดในสหรัฐ หรือ อังกฤษ แต่รุ่งโรจน์ เทียบเท่ากับ วงใหญ่ๆ ในประเทศเหล่านั้นเลย"

## ผลงาน
### สตูดิโออัลบั้ม
* Michael Learns to Rock (1991)
* Colours (1993)
* Played on Pepper (1995)
* Nothing To Lose (1997)
* Blue Night (2000)
* Take Me To Your Heart (2004)
* Eternity (2008)
* Scandinavia (2012)
* STILL (2018)

### คอนเสิร์ต, อัลบั้มรวมเพลงและรีมิกซ์
* Paint My Love (1996)
* Complicated Heart (Greatest Hits vol.2) (1999)
* Greatest Hits - Strange Foreign Beauty (1999)
* 19 Love Songs / Love Ballads (2002)
* All The Best Of Michael Learns To Rock (2004)
* All The Best (2005)
* Frostbite (2005)
* India Tour Edition (2005)
* That's Why (You Go Away) (2005)
* The Ultimate Collection (2005)
* Ultimate Collection 15th Anniversary Edition (2006)
* The Best Of Michael Learns To Rock Live (2007)
* I Walk This Road Alone (2007)

### ซิงเกิล

## อ้างอิง

## แหล่งข้อมูลอื่น

* เว็บไซด์อย่างเป็นทางการ 
*MLTR on iTunes
* ไมเคิลเลิร์นสทูร็อก ที่ มายสเปซ
* ไมเคิลเลิร์นสทูร็อก ที่ เฟซบุ๊ก
* MLTR Universe - Fansite
* Simon's MLTR Homepage - Fans' site
* Interview in Taipei Times

หมวดหมู่:กลุ่มดนตรีสัญชาติเดนมาร์ก
หมวดหมู่:ศิลปินสังกัดอีเอ็มไอ
หมวดหมู่:กลุ่มดนตรีที่ก่อตั้งในปี พ.ศ. 2531
หมวดหมู่:วงกลุ่มสาม
เคราร์ด เตอร์บอร์ค

**เคราร์ด เตอร์บอร์ค** () หรือ **เคราร์ด เตอร์บืร์ค** (; ธันวาคม ค.ศ. 1617 - 8 ธันวาคม ค.ศ. 1681) เป็นจิตรกรชาวดัตช์ของยุคทองของเนเธอร์แลนด์ของคริสต์ศตวรรษที่ 17 เตอร์บอร์คได้รับการฝึกหัดการเขียนเป็นอย่างดีจากบิดาและมีพรสวรรค์ในการเขียนภาพตั้งแต่ยังอายุไม่มาก เตอร์บอร์คมีความเชี่ยวชาญทางการเขียนภาพชีวิตประจำวันและภาพเหมือน

## อ้างอิง

## ดูเพิ่ม
* จิตรกรรมยุคทองของเนเธอร์แลนด์
* จิตรกรรมบาโรก

## แหล่งข้อมูลอื่น

* *Gerard Terburg (Ter Borch) et sa famille*, by Emile Michel (Paris, 1887)
* *Der knellerische Entwickelungsgang des C. Ter Borch*, by Dr W Bode
* *Maîtres d'autre fois*, by Eugène Fromentin (4th ed., Paris, 1882)

## สมุดภาพ


ไฟล์:Gerard ter Borch (II) 008.jpg|"คนปั่นด้าย" (The Spinner)  ราว ค.ศ. 1653
ไฟล์:Gerard ter Borch d. J. 002.jpg|"สาวแต่งตัว" (Dame bei der Toilette)
ไฟล์:Gerard ter Borch (II) - Messenger - WGA22114.jpg|"อ่านจดหมาย" (Reading a letter)
ไฟล์:Gerard ter Borch d. J. 012.jpg|"หาหมัด" (Boy fleaing a dog)
ไฟล์:Gerard ter Borch d. J. 009b.jpg|"สตรีปอกแอปเปิล" (Woman peeling an apple)
ไฟล์:Le Galant Militaire ou jeune femme à laquelle un homme offre de l'argent - Gerard ter Borch.jpg|ความกล้าหาญของทหาร, พิพิธภัณฑ์ลูฟร์



หมวดหมู่:บุคคลที่เกิดในปี พ.ศ. 2160
หมวดหมู่:จิตรกรชาวดัตช์
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรภาพชีวิตประจำวัน
หมวดหมู่:จิตรกรภาพเหมือน
แฮ็นดริก ดังเกิตส์

**แฮ็นดริก ดังเกิตส์** (; ราว ค.ศ. 1625 - ค.ศ. 1680) เป็นจิตรกรชาวดัตช์ของยุคทองของเนเธอร์แลนด์ของคริสต์ศตวรรษที่ 17  ดังเกิตส์ได้รับการศึกษาเบื้องต้นในเฮก และพักอยู่ที่นั่นจนปี ค.ศ. 1653 จากนั้นก็เดินทางไปอิตาลีและไปพักอยู่ที่นั่นอยู่ห้าปี หลังจากนั้นดังเกิตส์ก็ย้ายไปอังกฤษไปเป็นช่างเขียนให้แก่พระเจ้าชาลส์ที่ 2 แห่งอังกฤษ และพระอนุชาดุ๊กแห่งยอร์ก 

ดังเกิตส์เขียนจิตรกรรมภูมิทัศน์โดยเฉพาะทิวทัศน์ของอ่าว และ ที่ประทับต่างๆ นอกจากนั้นก็เขียนภาพเหมือน และภาพที่ใช้ในการสักการะตามแบบของจิตรกรรมชั้นครู (old master) สำหรับงานสะสมของหลวง ดังเกิตส์ออกจากอังกฤษในปี ค.ศ. 1679 เพราะบรรยากาศต่อต้านผู้นับถือโรมันคาทอลิกในอังกฤษที่เพิ่มมากขึ้นหลังจากวิกฤติการณ์การลอบวางแผนโพพิช

## ดูเพิ่ม
* จิตรกรรมยุคทองของเนเธอร์แลนด์
* จิตรกรรมยุคบาโรก

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2168
หมวดหมู่:จิตรกรชาวดัตช์
หมวดหมู่:จิตรกรในคริสต์ศตวรรษที่ 16
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรภูมิทัศน์
คนตาบอดนำคนตาบอด (เบรอเคิลผู้พ่อ)

**คนตาบอดนำคนตาบอด** () หรือ **นิทานคติสอนใจของคนตาบอด** (; ) เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525 - ค.ศ. 1569) ผู้เป็นจิตรกรชาวเฟลมิชคนสำคัญของจิตรกรรมสมัยฟื้นฟูศิลปวิทยาแบบดัตช์และเฟลมิช ภาพ "คนตาบอดนำคนตาบอด" เขียนขึ้นเมื่อปี ค.ศ. 1568 ปัจจุบันตั้งแสดงอยู่ที่พิพิธภัณฑสถานกาโปดีมอนเตที่เมืองเนเปิลส์ ประเทศอิตาลี

ภาพ "คนตาบอดนำคนตาบอด" ประกอบด้วยคนตาบอดหกคนที่เดินนำกันไปเป็นแถว คนตาบอดคนนำคนแรกเดินนำไปก่อนและไปล้มตกลงไปในหลุมพร้อมกับไม้เท้า คนตาบอดคนนำคนที่สองสะดุดคนแรก คนที่สามตามคนที่สองด้วยไม้เท้าก็ตกตามไป และต่อกันไปจนถึงคนที่ห้าที่หกที่ยังไม่ทราบถึงเหตุการณ์ที่เกิดขึ้นข้างหน้า แต่ก็คงจะล้มลงไปในหลุมเช่นเดียวกับคนแรกในที่สุด

ภาพเขียนอาจจะมาจากคัมภีร์ไบเบิลที่ว่า "คนตาบอดนำคนตาบอด? คนตาบอดทั้งสองจะไม่ตกลงไปในคูหรือ" (ลูกา 6:39)

## อ้างอิง

## ดูเพิ่ม

* จิตรกรรมสมัยฟื้นฟูศิลปวิทยาแบบดัตช์และเฟลมิช
* ภาพเขียนสีน้ำมัน

หมวดหมู่:จิตรกรรมในคริสต์ทศวรรษ 1560
หมวดหมู่:ปีเตอร์ เบรอเคิล (ผู้พ่อ)
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับพระคัมภีร์
หมวดหมู่:อุปมานิทัศน์
คนเกี่ยวข้าว (เบรอเคิลผู้พ่อ)

**คนเกี่ยวข้าว** (; ) เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) ผู้เป็นจิตรกรชาวเฟลมิชคนสำคัญของจิตรกรรมสมัยฟื้นฟูศิลปวิทยาแบบดัตช์และเฟลมิช ภาพ "คนเกี่ยวข้าว" เขียนขึ้นในปี ค.ศ. 1565 ปัจจุบันตั้งแสดงอยู่ที่พิพิธภัณฑ์ศิลปะเมโทรโพลิทันในนครนิวยอร์ก สหรัฐอเมริกา

ภาพ "คนเกี่ยวข้าว" เป็นภาพเขียนสีน้ำมันบนไม้ที่เป็นหนึ่งในชุดที่มีด้วยกันหกภาพ ที่ยังคงเหลืออยู่ห้าภาพ แต่ละภาพในชุดเป็นภาพของช่วงเวลาต่าง ๆ ของปี ภาพเขียนนี้ก็เช่นเดียวกับภาพเขียนของเบรอเคิลส่วนใหญ่ที่เป็นภาพของชีวิตของเกษตรกรและงานเกษตรกรรม ข้อที่น่าสังเกตของภาพนี้คือเกษตรกรบางคนก็ทำงานเก็บเกี่ยวอยู่ในทุ่ง แต่บางคนก็นั่งกินอาหาร ซึ่งเป็นการแสดงลักษณะของเหตุการณ์ที่เกี่ยวข้องและมีผลต่อเนื่องกัน (diachronic) เช่นในภาพนี้ที่เป็นการผลิตอาหารเพื่อการบริโภค

ภาพอื่นในชุดนี้ก็ได้แก่
:* คนล่าสัตว์ในหิมะ (The Hunters in the Snow)
:* วันหมองหม่น (The Gloomy Day)
:* การเกี่ยวหญ้า (The Hay Harvest)
:* การต้อนฝูงสัตว์กลับบ้าน (The Return of the Herd)

## อ้างอิง

## ดูเพิ่ม
* จิตรกรรมสมัยฟื้นฟูศิลปวิทยาแบบดัตช์และเฟลมิช
* ภาพเขียนสีน้ำมัน
* ภาพชีวิตประจำวัน

หมวดหมู่:จิตรกรรมในคริสต์ทศวรรษ 1560
หมวดหมู่:ปีเตอร์ เบรอเคิล (ผู้พ่อ)
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ภาพชีวิตประจำวัน
หมวดหมู่:จิตรกรรมภูมิทัศน์
วันหมองหม่น (เบรอเคิลผู้พ่อ)

**วันหมองหม่น** (; ) เป็นงานจิตรกรรมสมัยฟื้นฟูศิลปวิทยาแบบเนเธอร์แลนด์และเฟลมิชที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) ภาพ "วันหมองหม่น" เขียนขึ้นในปี ค.ศ. 1565 ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะในกรุงเวียนนา ประเทศออสเตรีย

ภาพ "วันหมองหม่น" เป็นภาพเขียนสีน้ำมันบนไม้ที่เป็นหนึ่งในชุดที่มีด้วยกันทั้งหมดหกภาพ ที่ยังคงเหลืออยู่ห้าภาพ แต่ละภาพในชุดเป็นภาพของช่วงเวลาต่าง ๆ ของปี

ภาพเขียนนี้เป็นภาพที่เกิดขึ้นราวเดือนมกราคมที่แสดงบรรยากาศที่อ้างว้างที่มีแต่ต้นไม้ที่ปราศจากใบ มงกุฎกระดาษบนหัวของเด็กแสดงว่าเป็นเวลาช่วงวันสมโภชพระคริสต์แสดงองค์ที่ฉลองกันในวันที่ 6 มกราคมที่เป็นช่วงเวลาที่มีการกินวอฟเฟิล (waffle) เป็นประเพณีก่อนที่จะถึงเทศกาลมหาพรต ท้องฟ้า เรือที่กระทบฝั่ง และเด็กที่เตรียมตัวอยู่ตรงด้านหน้าของภาพแสดงภาวะอากาศอันทารุณที่จะมาถึง

ภาพอื่นในชุดนี้ก็ได้แก่ 
:* คนล่าสัตว์ในหิมะ (The Hunters in the Snow)
:* การเกี่ยวหญ้า (The Hay Harvest)
:* การต้อนฝูงสัตว์กลับบ้าน (The Return of the Herd)
:* คนเกี่ยวข้าว (The Harvesters)

## อ้างอิง

## ดูเพิ่ม
* จิตรกรรมสมัยฟื้นฟูศิลปวิทยาแบบเนเธอร์แลนด์และเฟลมิช
* ภาพเขียนสีน้ำมัน
* ภาพชีวิตประจำวัน

หมวดหมู่:จิตรกรรมในคริสต์ทศวรรษ 1560
หมวดหมู่:ปีเตอร์ เบรอเคิล (ผู้พ่อ)
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ภาพชีวิตประจำวัน
หมวดหมู่:จิตรกรรมภูมิทัศน์
ภูมิทัศน์และอิคารัสปีกหัก

**ภูมิทัศน์และอิคารัสปีกหัก** () เป็นภาพเขียนที่เชื่อกันมานานว่าเป็นภาพที่เขียนโดยปีเตอร์ เบรอเคิล (ผู้พ่อ) แต่จากการวิจัยทางเทคนิคในปี ค.ศ. 1996 ทำให้เกิดความเคลือบแคลงในสมมุติฐานดังกล่าว แต่ก็อาจจะเป็นภาพที่เขียนจากภาพเดิมที่เขียนโดยเบรอเคิล  เนื้อหาของภาพส่วนใหญ่มาจากโอวิด ภาพเขียนกลายเป็นหัวของโคลงชื่อเดียวกันโดยวิลเลียม คาร์ลอส วิลเลียมส์ (William Carlos Williams) และในโคลงที่เขียนโดยดับเบิลยู. เอช. ออเดนชื่อ *Musée des Beaux Arts* ซึ่งเป็นชื่อเดียวกับพิพิธภัณฑ์ที่เป็นที่ตั้งของภาพเขียน

ในตำนานเทพเจ้ากรีก อิคารัสสามารถบินได้ด้วยปีกที่สร้างโดยดีดาลัส (Daedalus) ผู้เป็นพ่อ โดยสร้างปีกด้วยขนนกติดกันด้วยขี้ผึ้ง ก่อนที่จะบิน ดีดาลัสเตือนลูกชายไม่ให้บินเข้าใกล้พระอาทิตย์หรือทะเลจนเกินไป แต่ด้วยความตื่นเต้นอิคารัสก็บินสูงขึ้นจนใกล้พระอาทิตย์ ความร้อนของพระอาทิตย์ก็ละลายขึ้ผึ้งที่เชื่อมขนนกบนปีกของอิคารัส เมื่อไม่มีปีกอิคารัสก็ตกจากท้องฟ้าลงไปทะเลและจมน้ำตาย ในภาพ "อิคารัสปีกหัก" ขาของอิคารัสยังคงโผล่อยู่เหนือน้ำทางมุมล่างขวาของภาพไม่ไกลจากเรือ แต่พระอาทิตย์เกือบตกดินแล้ว ซึ่งทำให้ดูเหมือนว่าอิคารัสไม่มีโอกาสบินเข้าใกล้พระอาทิตย์ตามที่กล่าวในตำนานได้ 

แม้ว่าจะเป็นจิตรกรรมภูมิทัศน์ตามชื่อของภาพ และตามลักษณะการเขียนแบบของจิตรกรรมภูมิทัศน์ของจิตรกรรมยุคเนเธอร์แลนด์ตอนต้นที่ประกอบด้วยคนตัวเล็ก ๆ ไกล ๆ (staffage) ในภาพ ที่ริเริ่มโดยโยฮาคิม พาทิเนอร์ (Joachim Patiner) แต่การมีตัวแบบตอนหน้าของภาพที่ไม่เกี่ยวกับเนื้อหาหลักโดยทั่วไปของภาพ ทำให้เป็นการผสมระหว่างจิตรกรรมภูมิทัศน์และภาพชีวิตประจำวัน ซึ่งเท่ากับเป็นการละเมิดหลักการลำดับคุณค่าของศิลปะ จิตรกรรมภูมิทัศน์อื่น ๆ ของเบรอเคิลเช่นภาพ "คนล่าสัตว์ในหิมะ" (The Hunters in the Snow) ที่เขียนในปี ค.ศ. 1565 และอื่น ๆ แสดงฤดูต่าง ๆ และมีตัวคนประกอบ แต่ไม่มีขนาดใหญ่เมื่อเทียบกับสัดส่วนของภาพ หรือไม่ได้มีหัวข้อจากระดับศิลปะที่ "สูง" ไปกว่าภาพเขียนหลัก

งานชิ้นนี้ไม่เป็นที่รู้จักกันจนกระทั่งเมื่อได้รับการซื้อโดยพิพิธภัณฑ์ในปี ค.ศ. 1912 ต่อมาก็มีภาพเขียนอีกเวอร์ชันหนึ่งปรากฏขึ้นมา แต่โดยทั่วไปถือว่าเป็นภาพมีคุณภาพต่ำกว่าที่เป็นของอีกพิพิธภัณฑ์หนึ่งในบรัสเซลส์ (ในภาพนี้อิคารัสยังตกไม่ถึงน้ำ)  ภาพนี้เป็นภาพเขียนภาพเดียวของเบรอเคิลที่เป็นภาพจากตำนานเทพ และเป็นภาพเดียวที่เป็นภาพเขียนสีน้ำมันบนผ้าใบ งานเขียนชิ้นอื่นเป็นงานที่เขียนด้วยสีฝุ่น ทัศนมิติระหว่างเรือและบุคคลในภาพดูไม่สมส่วน แต่อาจจะเป็นจุดที่สร้างพลังให้แก่องค์ประกอบของภาพ นอกจากนั้นเบรอเคิลก็ยังสร้างแบบสำหรับการแกะภาพพิมพ์ที่มีเรือและร่างที่ตกลงมาสองร่าง    

คนไถนา คนเลี้ยงแกะ และคนหาปลากล่าวถึงในตำนานของโอวิด ที่ในภาพดูจะไม่สนใจกับเหตุการณ์ที่เกิดขึ้นเท่าใดนัก ตามความเห็นของดับเบิลยู. เอช. ออเดน ภาพเขียนนี้อาจจะเป็นภาพของความไม่ยินดียินร้ายของมนุษย์ในความทุกข์ยากที่เกิดขึ้น โดยการเน้นถึงเหตุการณ์อื่น ๆ ที่เกิดขึ้นรอบข้างที่ยังคงดำเนินต่อไป แม้ว่าจะมีเหตุการณ์อันร้ายแรงที่เกิดขึ้นต่อหน้าต่อตา เมื่ออิคารัสจะตกลงมาถึงแก่ชีวิต

## อ้างอิง
 

## ดูเพิ่ม
* ปีเตอร์ เบรอเคิล (ผู้พ่อ)
* อิคารัส

หมวดหมู่:จิตรกรรมในคริสต์ทศวรรษ 1550
หมวดหมู่:ปีเตอร์ เบรอเคิล (ผู้พ่อ)
หมวดหมู่:จิตรกรรมสีน้ำมัน
หมวดหมู่:จิตรกรรมภูมิทัศน์
หมวดหมู่:ศิลปะเกี่ยวกับตำนานเทพ
หมวดหมู่:จิตรกรรมสมัยฟื้นฟูศิลปวิทยา
หมวดหมู่:อุปมานิทัศน์
กล้องโทรทรรศน์อวกาศเฮอร์เชล

**กล้องโทรทรรศน์อวกาศเฮอร์เชล** () เป็นกล้องโทรทรรศน์อวกาศขององค์การอวกาศยุโรป ริเริ่มโครงการตั้งแต่ ค.ศ. 1982 ด้วยความร่วมมือของบรรดานักวิทยาศาสตร์ในยุโรป ชื่อโครงการตั้งขึ้นในเวลาต่อมาตามชื่อของ เซอร์ วิลเลียม เฮอร์เชล นักวิทยาศาสตร์ผู้ค้นพบสเปกตรัมอินฟราเรด และเป็นผู้ค้นพบดาวยูเรนัส

กล้องเฮอร์เชลสามารถตรวจจับวัตถุในอวกาศที่เย็นจัดและมัวจัดที่สุดจากการบดบังของฝุ่นได้ เช่นในเขตหมอกฝุ่นซึ่งเป็นแหล่งกำเนิดดาวฤกษ์ หรือดาราจักรขุ่นมัวที่เริ่มก่อตัวขึ้นจากการรวมกลุ่มของดาวฤกษ์ใหม่ การสังเกตการณ์สามารถมองทะลุเมฆที่กำเนิดดาวฤกษ์ได้ และสามารถตรวจจับโมเลกุลที่เป็นต้นกำเนิดของชีวิต เช่น น้ำ ได้ว่ากำลังก่อตัวขึ้นหรือไม่

องค์การนาซา มีบทบาทสำคัญในการพัฒนาเครื่องมือวัดสำคัญของโครงการนี้จำนวน 2 ใน 3 ชิ้น รวมถึงจะมีบทบาทในการวิเคราะห์ข้อมูลทางวิทยาศาสตร์ที่สำคัญด้วย ห้องทดลองการขับเคลื่อนด้วยไอพ่นขององค์การนาซาในเมืองคาลิฟได้พัฒนาและสร้าง โบโลมิเตอร์ "โครงข่ายใยแมงมุม" สำหรับเครื่องรับภาพแบบแสงและสเปกตรัม (spectral and photometric imaging receiver; SPIRE) ให้แก่กล้องเฮอร์เชล ซึ่งมีความละเอียดสูงกว่ารุ่นก่อนหน้าถึง 40 เท่า นอกจากนี้ยังสร้างโครงข่ายอุปกรณ์กำเนิดและรวมสัญญาณ และอุปกรณ์ขยายสัญญาณสำหรับคลื่นอินฟราเรดไกล (heterodyne instrument for the far infrared; HIFI) ด้วย

## อ้างอิง

## แหล่งข้อมูลอื่น
* ESA Herschel Science Centre
* ESA Information on Herschel
* NASA Herschel website 
* ESA Herschel operations page
* ESA video on YouTube

หมวดหมู่:องค์การอวกาศยุโรป
หมวดหมู่:กล้องโทรทรรศน์อวกาศ
หมวดหมู่:ภารกิจอวกาศในปี พ.ศ. 2552
หมวดหมู่:สิ้นสุดในปี พ.ศ. 2556
หมวดหมู่:กล้องโทรทรรศน์อินฟราเรด
วันเพื่อการขจัดความยากจนระหว่างประเทศ

**วันเพื่อการขจัดความยากจนระหว่างประเทศ** () ตรงกับวันที่ 17 ตุลาคมของทุกปี ซึ่งมีการจัดการเฉลิมฉลองขึ้นทั่วโลก เป็นวันที่ได้รับการรับรองอย่างเป็นทางการจากสหประชาชาติ ในปี ค.ศ. 1992 แต่วันดังกล่าวถูกจัดขึ้นเป็นครั้งแรกในกรุงปารีส ประเทศฝรั่งเศส ในปี ค.ศ. 1987 เมื่อประชาชนกว่า 100,000 คนมารวมตัวกัน ณ จัตุรัสสิทธิมนุษยชนและเสรีภาพ เพื่อให้เกียรติแก่เหยื่อของความยากจน ความอดอยาก ความรุนแรงและความกลัว 

Joseph Wresinski ได้จารึกไว้เป็นอนุสรณ์ว่า:

"ที่ใดก็ตามที่ชายหรือหญิงถูกบังคับให้ต้องตกอยู่ในสภาวะความขัดสนแสนสาหัส และสิทธิมนุษยชนถูกละเมิด การมารวมกันที่นี่เป็นการสร้างความมั่นใจว่าสิทธิเหล่านี้จะได้รับการเคารพ เป็นหน้าที่หลักอันสำคัญยิ่งของเรา"


## วัตถุประสงค์

หนึ่งในเป้าหมายหลักของวันนี้ คือ เพื่อเป็นกระบอกเสียงให้กับคนจน โดยในการจัดพิธีในแต่ละครั้งจะมีการให้การของผู้ที่อาศัยอยู่ด้วยความขัดสน และอธิบายถึงประสบการณ์ของตนหรือคนที่ตนรู้จัก

## แหล่งข้อมูลอื่น

* International Day for the Eradication of Poverty Dag Hammarskjöld Library
* October 17, World Day to Overcome Extreme Poverty oct17.org

หมวดหมู่:ความยากจน
หมวดหมู่:วันสหประชาชาติ
หมวดหมู่:สังคมเศรษฐศาสตร์
หมวดหมู่:วันสำคัญในเดือนตุลาคม
วันการล้างมือโลก

**วันการล้างมือโลก** () เป็นการรณรงค์เพื่อกระตุ้นและระดมประชากรกว่าล้านคนทั่วโลกให้ล้างมือด้วยสบู่ การรณรงค์ดังกล่าวเป็นการอุทิศให้กับความตระหนักที่เพิ่มขึ้นของการล้างมือพร้อมสบู่ ซึ่งเป็นการป้องกันเชื้อโรคที่สำคัญได้ทางหนึ่ง วันการล้างมือโลกเป็นกิจกรรมที่จัดขึ้นหลังจากสัปดาห์น้ำโลกประจำปี ค.ศ. 2008 ซึ่งถูกจัดขึ้นในเมืองสต็อกโฮล์ม ระหว่างวันที่ 17-23 สิงหาคม และริเริ่ม Public Private Partnership for Handwashing (PPPHW) วันการล้างมือโลกถูกจัดขึ้นเป็นครั้งแรกเมื่อวันที่ 15 ตุลาคม ค.ศ. 2008 ซึ่งเป็นการเลือกโดยสมัชชาใหญ่แห่งสหประชาชาติ พร้อมกับเลือกให้ปี ค.ศ. 2008 เป็นปีสากลแห่งการรักษาอนามัย

หัวใจหลักของวันการล้างมือโลกมุ่งไปยังกลุ่มเด็กนักเรียน รัฐสมาชิกได้รับประกันว่าจะเพิ่มจำนวนเด็กนักเรียนที่ล้างมือด้วยสบู่ในมากกว่า 70 ประเทศ

## เบื้องหลัง

การรณรงค์ดังกล่าวถูกริเริ่มขึ้นเพื่อโอกาสเสียชีวิตจากโรคท้องร่วง โดยการเปลี่ยนแปลงนิสัยง่าย ๆ อย่างเช่น การล้างมือด้วยสบู่ ซึ่งจากการศึกษาวิจัยพบว่า สามารถลดโอกาสติดเชื้อได้เกือบ 50%.

## ความสำคัญของการรณรงค์

การล้างมือด้วยสบู่เป็นวิธีการที่มีประสิทธิภาพและไม่แพงในการป้องกันโรคท้องร่วง อันเป็นพฤติกรรมที่เกิดขึ้นโดยอัตโนมัติในบ้าน โรงเรียนและในประชาคมทั่วโลก โรคปอดบวมและโรคท้องร่วงเป็นโรคที่ฆ่าชีวิตเด็กทั่วโลกกว่า 3.5 ล้านคนต่อปี และตามเว็บไซต์อย่างเป็นทางการ การล้างมือด้วยสบู่ก่อนรับประทานอาหารหรือหลังการใช้ห้องน้ำจะสามารถช่วยชีวิตผู้คนได้มากกว่าการฉีดวัคซีนหรือการใช้ยารักษา และลดจำนวนผู้เสียชีวิตจากโรคท้องร่วงได้ 50% และโรคที่เกี่ยวข้องกับทางเดินหายใจ 25%

## อ้างอิง

## ดูเพิ่ม
* การล้างมือ
* การล้างมือด้วยสบู่

## แหล่งข้อมูลอื่น
* Official site for Global Handwashing Day
* World Bank Sanitation Program

หมวดหมู่:วันสหประชาชาติ
หมวดหมู่:วันตระหนักด้านสุขภาพ
หมวดหมู่:วันสำคัญ
หมวดหมู่:วันสำคัญในเดือนตุลาคม
หมวดหมู่:สุขภาพโลก
อนุสัญญาปักกิ่ง

thumb|right|200px|อนุสัญญาปักกิ่ง
**อนุสัญญาปักกิ่ง** () หรือ **อนุสัญญาปักกิ่งที่หนึ่ง** () เป็นชื่อเรียกสำหรับสนธิสัญญาสามฉบับระหว่างราชวงศ์ชิงกับสหราชอาณาจักร จักรวรรดิฝรั่งเศสที่ 2 และจักรวรรดิรัสเซีย 

## เบื้องหลัง

ในวันที่ 18 ตุลาคม ค.ศ. 1860 สงครามฝิ่นครั้งที่สองถึงจุดลงเอย เมื่อทหารอังกฤษและฝรั่งเศสสามารถเข้านครต้องห้ามในกรุงปักกิ่งได้ ไม่นานหลังจากความพ่ายแพ้ของทหารจีน เจ้าชายกงถูกบังคับให้ลงนามในสนธิสัญญาเพื่อประโยชน์แก่รัฐบาลราชวงศ์ชิงกับผู้แทนอังกฤษและฝรั่งเศส และถึงแม้ว่ารัสเซียจะไม่มีส่วนเกี่ยวข้องในสงครามครั้งนั้นก็ตาม แต่พระองค์ก็ทรงลงนามในสนธิสัญญากับผู้แทนรัสเซียอีกฉบับหนึ่ง

เดิม ชาติตะวันตกต้องการจะเผานครต้องห้ามเพื่อเป็นการลงโทษทางการจีนที่ปฏิบัติทารุณต่อนักโทษชาวยุโรป แต่การกระทำดังกล่าวอาจเป็นอันตรายต่อการลงนามในสนธิสัญญาได้ แผนการจึงถูกเปลี่ยนเป็นการเผาสวนของจักรพรรดิในพระราชวังฤดูร้อนอี๋เหอหยวนและพระราชวังฤดูร้อนหยวนหมิงหยวนแทน สนธิสัญญาระหว่างอังกฤษกับฝรั่งเศสได้รับการลงนามในกระทรวงพิธีการทางศาสนาในทันที ทางตอนใต้ของนครต้องห้าม เมื่อวันที่ 24 ตุลาคม ค.ศ. 1860

## เงื่อนไข

ดินแดนซึ่งเป็นที่รู้จักกันว่าคาบสมุทรเกาลูน ถูกยืมมาก่อนหน้านี้เมื่อเดือนมีนาคม ค.ศ. 1860 แต่อนุสัญญาปักกิ่งเป็นการยุติการเช่า และเป็นการผนวกดินแดนเข้ากับอังกฤษอย่างเป็นทางการเมื่อวันที่ 24 ตุลาคม ค.ศ. 1860 

อนุสัญญาระหว่างจีนและสหราชอาณาจักรมาตรา 6 ระบุว่า จีนจะต้องยกดินแดนทางคาบสมุทรเกาลูน ซึ่งอยู่ทางตอนใต้ของ Boundary Street, เกาลูน ในปัจจุบัน และฮ่องกง รวมทั้งเกาะช่างตัดหิน ให้กับอังกฤษ โดยมีกำหนดคืนดินแดนให้กับจีนเมื่อวันที่ 1 กรกฎาคม ค.ศ. 1997

สนธิสัญญาดังกล่าวยังเป็นการผนวกดินแดนแมนจูเรียนอกให้กับจักรวรรดิรัสเซีย ทำให้สนธิสัญญาดังกล่าวถูกมองว่าเป็นสนธิสัญญาที่ไม่เป็นธรรมอีกฉบับหนึ่ง

## อ้างอิง

หมวดหมู่:อนุสัญญา
หมวดหมู่:สนธิสัญญาไม่เสมอภาค
หมวดหมู่:กฎหมาย
หมวดหมู่:สงครามฝิ่น
หมวดหมู่:สงครามฝิ่นครั้งที่สอง
หมวดหมู่:สนธิสัญญาแนวพรมแดน
หมวดหมู่:สนธิสัญญาเกี่ยวข้องกับการเปลี่ยนแปลงดินแดน
หมวดหมู่:สนธิสัญญาเกี่ยวข้องกับจักรวรรดิฝรั่งเศสที่สอง
หมวดหมู่:สนธิสัญญาเกี่ยวข้องกับจักรวรรดิรัสเซีย
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับจักรวรรดิจีน
หมวดหมู่:สนธิสัญญาในคริสต์ศตวรรษที่ 19
หมวดหมู่:ความสัมพันธ์จีน–รัสเซีย
รัฐอารากวา

**อารากวา** () เป็นรัฐที่ตั้งอยู่ตอนกลางของภาคเหนือในประเทศเวเนซุเอลา เป็นที่ราบและป่าและชายหาดที่สวยงามของทะเลแคริบเบียน ที่รัฐนี้มีอุทยานแห่งชาติแห่งแรกของประเทศคืออุทยานแห่งชาติอ็องรี ปีตีเย

เมืองหลวงของรัฐคือ มาราไก รัฐมีพื้นที่ 7,014 ตร.กม. และจากข้อมูลการสำรวจสำมะโนประชากร มีประชากรราว 1,665,200 คน (ข้อมูลปี ค.ศ. 2007)

## อ้างอิง

อารากวา
หมวดหมู่:รัฐและดินแดนที่ก่อตั้งในปี พ.ศ. 2442
หมวดหมู่:รัฐอารากวา
รัฐลารา

**ลารา** () เป็น 1 ใน 23 รัฐของประเทศเวเนซุเอลา มีเมืองหลวงของรัฐคือบาร์กีซีเมโต รัฐมีพื้นที่ครอบคลุม 19,800 ตร.กม. และจากข้อมูลปี 2007 มีประชากรราว 1,795,100 คน

## อ้างอิง

ลารา
หมวดหมู่:รัฐและดินแดนที่ก่อตั้งในปี พ.ศ. 2444
จอห์น สไตน์เบ็ก

**จอห์น เอินสต์ สไตน์เบ็ก จูเนียร์** (; พ.ศ. 2445-2511) นักประพันธ์นวนิยายและนักเขียนเรื่องสั้นชาวอเมริกัน เกิดที่ ซาลีนาส รัฐแคลิฟอร์เนีย ได้รับรางวัลรางวัลพูลิตเซอร์ ค.ศ. 1940 (พ.ศ. 2484) และรางวัลโนเบลสาขาวรรณกรรม ประจำปี ค.ศ. 1962 (พ.ศ. 2505)

## ผลงาน
### นวนิยาย
* *Cup of Gold* (1929)
* *The Red Pony* (1933)
** แปลในชื่อ ลูกม้าสีทองแดง โดย อ. สนิทวงศ์ (พ.ศ. 2507)
** แปลในชื่อ ลูกม้าสีแดง โดย รัชนี รัชชระเสวี (พ.ศ. 2524)
** แปลในชื่อ โจดี้ โดย วัลยา (พ.ศ. 2525)
* *To a God Unknown* (1933)
* *Tortilla Flat* (1935)
** แปลในชื่อ โลกียชน โดย ประมูล อุณหธูป (พิมพ์ครั้งที่ 2 พ.ศ. 2518)
** แปลในชื่อ ตอร์ติญา แฟลต โดย เพชร ภาษพิรัช (พ.ศ. 2561)
* *In Dubious Battle* (1936)
** แปลในชื่อ สาบศรัทธา โดย ณรงค์ จันทร์เพ็ญ (พ.ศ. 2530)
* *Of Mice and Men* (1937)
** แปลในชื่อ เพื่อนยาก โดย ประชา อัตตธร (พ.ศ. 2513)
** แปลในชื่อ เพื่อนยาก โดย ศรยุทธ คำสาย และพวงร้อย คำเรียง (พ.ศ. 2524)
** แปลในชื่อ เพื่อนยาก โดย คันธา ศรีวิมล (พ.ศ. 2531)
* *The Grapes of Wrath* (1939)
** แปลในชื่อ ผลพวงแห่งความคับแค้น โดย ณรงค์ จันทร์เพ็ญ (พ.ศ. 2527)
* *Forgotten Village* (1941)
* *The Moon Is Down* (1942)
** แปลในชื่อ เมื่อเดือนลับฟ้า โดย ณรงค์ จันทร์เพ็ญ (พ.ศ. 2528)
** แปลในชื่อ จันทร์ลับฟ้า โดย ธนู แก้วโอภาส (พิมพ์ครั้งที่ 2 พ.ศ. 2537)
** แปลในชื่อ รักระหว่างรบ โดย พิชัย รัตนประทีป (พ.ศ. 2560)
* *Cannery Row* (1945)
** แปลในชื่อ วิมานคนยาก โดย ณรงค์ จันทร์เพ็ญ (พ.ศ. 2526)
* *The Wayward Bus* (1947)
* *The Pearl* (1947)
** แปลในชื่อ ไข่มุกมหาภัย โดย สายธาร (พ.ศ. 2514)
** แปลในชื่อ ไข่มุกมหาภัย โดย วารินทร์ สินสูงสุด และวาสุเทพ วรุณจิต (พ.ศ. 2517)
** แปลในชื่อ ไข่มุกมหาภัย โดย พิชัย รัตนประทีป (พ.ศ. 2561)
* *Burning Bright* (1950)
** แปลในชื่อ ละครสัตว์มหากาฬ โดย พิชัย รัตนประทีป (พ.ศ. 2508)
** แปลในชื่อ ไฟรัก โดย ณรงค์ จันทร์เพ็ญ (พ.ศ. 2528)
** แปลในชื่อ ละครชีวิต โดย พิชญ์ มกรพันธุ์ (พ.ศ. 2535)
* *East of Eden* (1952)
** แปลในชื่อ อีสต์ ออฟ อีเดน โดย ณรงค์ จันทร์เพ็ญ (พ.ศ. 2556)
* *Sweet Thursday* (1954)
** แปลในชื่อ วันนั้นวันหวาน โดย ณรงค์ จันทร์เพ็ญ (พ.ศ. 2528)
* *The Short Reign of Pippin IV* (1957)
* *The Winter of Our Discontent* (1961)
* *Viva Zapata!* (1975)
* *The Acts of King Arthur and His Noble Knights* (1976)

### รวมเรื่องสั้น
* *The Pastures of Heaven* (1932)
* *The Long Valley* (1938)
** แปลในชื่อ เรื่องสั้นสไตน์เบ็ก โดย ณรงค์ จันทร์เพ็ญ (พ.ศ. 2533)

### สารคดี
* *Bombs Away: The Story of a Bomber Team* (1942)
* *A Russian Journal* (1948)
* *The Log from the Sea of Cortez* (1951)
* *Once There Was A War* (1958)
* *Travels with Charley: In Search of America* (1962)
** แปลในชื่อ เที่ยวกับชาร์ลีย์ โดย ณรงค์ จันทร์เพ็ญ (พ.ศ. 2538)
* *America and Americans* (1966)
* *Journal of a Novel: The East of Eden Letters* (1969)
* *Working Days: The Journals of The Grapes of Wrath* (1989)

## อ้างอิง

หมวดหมู่:นักเขียนชาวอเมริกัน
หมวดหมู่:นักเขียนนวนิยายชาวอเมริกัน
หมวดหมู่:บุคคลจากรัฐแคลิฟอร์เนีย
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช‎
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวอเมริกันผู้ได้รับรางวัลโนเบล
หมวดหมู่:ผู้ได้รับรางวัลพูลิตเซอร์สาขานวนิยาย